


Predkladacia správa



[bookmark: _GoBack]Predsedovi Národnej rady Slovenskej republiky predložila dňa 15. októbra 2015 skupina poslancov Národnej rady Slovenskej republiky návrh na zvolanie schôdze podľa čl. 83 ods. 2 Ústavy Slovenskej republiky a § 17 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Na základe predloženého návrhu skupiny poslancov zvolal predseda Národnej rady Slovenskej republiky schôdzu Národnej rady Slovenskej republiky, ktorá má prerokovať návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jurajovi Draxlerovi, poverenému riadením Ministerstva školstva, vedy, výskumu a športu Slovenskej republiky (tlač 1792) v zmysle čl. 88 ods. 1 Ústavy Slovenskej republiky v spojitosti s § 109 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 

Predložený materiál obsahuje nesúhlasné stanovisko vlády Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jurajovi Draxlerovi, poverenému riadením Ministerstva školstva, vedy, výskumu a športu Slovenskej republiky (tlač 1792), ktorého dôvody predloženia vníma vláda Slovenskej republiky ako účelové, vykonštruované a nepravdivé. Predložené stanovisko vlády Slovenskej republiky obsahuje formulované vecné zdôvodnenia, ktoré vyvracajú skutočnosti uvádzané v návrhu skupiny poslancov. 



















	



